মুক্তিযুদ্ধের সময়কার বিষয় নিয়ে ‘বিতানা’ প্রসঙ্গে কিছু বলার দরকার আছে কি? বাঙালিদের নেতা পাকিস্তান ভাঙতেও চাননি, তাদের উপর অত্যাচারও করেননি। পাকিস্তানিরা বাঙালিদের উপর নিয়ন্ত্রণ বজায় রাখার উদ্দেশ্যে বাঙালিদের স্বায়ত্তশাসনের দাবী, সারা দেশের নির্বাচনের ফলাফল—সবকিছুকে অহংকারের সাথে, শক্তির মদে মত্ত হয়ে অস্বীকার করেছিল এবং অত্যাচারের পথে দুর্বৃত্তের মত নেমেছিল। এই অবস্থায় প্রতি-যুদ্ধ ছাড়া বাঙালিদের করার কিছু ছিল না। যদি শক্তি থাকতো তবে—বাঙালিরা যদি স্বাধীনতার ঘোষণা না দিয়ে এদেশে পাকিস্তানি সৈন্যদেরকে পরাজিত করার পর পাঞ্জাব, সিন্ধু আক্রমণ করে সেগুলোকে নির্বাচনের ফলাফল মানতে বাধ্য করতো তবে সেটিকে অন্যায্য বলা যেতো কিনা সেটাও একটি বিবেচ্য বিষয়।